Il-Fondazzjoni Ager hija immexxija minn Victor Galea u hija l-ewwel organizzazzjoni tax-xorta tagħha f'Malta. Torganizza żjarat ta' jum għand u mal-bdiewa (u anke mas-sajjieda) Għawdxin. Bħala riżultat ta' dan kemm Maltin kif ukoll barranin qed japprezzaw iktar il-biedja Ghawdxija. Dan huwa forma oħra ta' Turiżmu li f'Malta għadu ma żviluppax. Għandu potenzjal kbir. F'pajjiżi oħra taw iktar kasu u għin biex jiżviluppa turiżmu sostenibbli. Apparti l-benefiċċju għad-diversifikazzjoni tat-turiżmu għandu ukoll vantaġġi ta' terapija magħrufa ukoll bħala eko-terapija. Mhux biss għal min hu marid iżda ukoll għal min hu b'saħħtu u jrid jistrieħ il-bogħod mill-istorbju u l-istress tal-ħajja ta' kuljum. Studji u osservazzjonijiet li saru f'pajjiżi oħra juru li l-industrijalizzazzjoni u l-urbanizzazzjoni begħdu lill-bniedem min-natura. Meta nerġgħu noqorbu lejn in-natura ikun qiesu dħalna lura d-dar. Esperjenza agri-turistika b'sorveljanza tista' tkun ta' għajnuna kbira għal min ibati minn skizofrenija u Dawn huma uħud mill-osservazzjonijiet li għamilt waqt seminar organizzat mir-Richmond Foundation nhar il-Ħamis li għadda bit-titlu :